CELEX: C2004/300/26
Language: fi
Date: 2004-12-04 00:00:00
Title: Yhteisöjen tuomioistuimen tuomio, (toinen jaosto) 7 päivänä lokakuuta 2004, asiassa C-402/02, Euroopan yhteisöjen komissio vastaan Ranskan tasavalta (Jäsenyysvelvoitteiden noudattamatta jättäminen — Direktiivit 89/48/ETY ja 92/51/ETY — Tutkintojen tunnustaminen — Pääsy julkiseen sairaanhoitoon tai aluehallintoon erikoistuneen kouluttajan ammattiin — ”Säännellyn ammatin” käsite — Ammatillinen kokemus — EY 39 artikla)

4.12.2004   
            
            
               FI
            
            
               Euroopan unionin virallinen lehti
            
            
               C 300/13
            
         
      YHTEISÖJEN TUOMIOISTUIMEN TUOMIO,
   (toinen jaosto)
   7 päivänä lokakuuta 2004,
   asiassa C-402/02, Euroopan yhteisöjen komissio vastaan Ranskan tasavalta (1)
   
   (Jäsenyysvelvoitteiden noudattamatta jättäminen - Direktiivit 89/48/ETY ja 92/51/ETY - Tutkintojen tunnustaminen - Pääsy julkiseen sairaanhoitoon tai aluehallintoon erikoistuneen kouluttajan ammattiin - ”Säännellyn ammatin” käsite - Ammatillinen kokemus - EY 39 artikla)
   (2004/C 300/26)
   Oikeudenkäyntikieli: ranska
   Asiassa C-402/02, jossa on kyse 12.11.2002 nostetusta EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, Euroopan yhteisöjen komissio (asiamiehinään M. Patakia ja D. Martin), vastaan Ranskan tasavalta (asiamiehinään G. de Bergues ja A. Colomb), yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans (esittelevä tuomari), sekä tuomarit C. Gulmann, J.-P. Puissochet, J. N. Cunha Rodrigues ja F. Macken, julkisasiamies: A. Tizzano, kirjaaja: R. Grass, on antanut 7.10.2004 tuomion, jonka tuomiolauselma on seuraava:
   
               1)
            
            
               Ranskan tasavalta on jättänyt noudattamatta sille vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetun neuvoston direktiivin 89/48/ETY ja direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY sekä EY 39 artiklan mukaan kuuluvia velvollisuuksia, koska se ei ole ottanut käyttöön mainittujen direktiivien vaatimusten mukaista vastavuoroista tutkintotodistusten tunnustamisjärjestelmää julkiseen sairaanhoitoon tai aluehallintoon erikoistuneiden kouluttajien ammattiin pääsyn osalta ja koska se on hyväksynyt sellaisen kansallisen säännöstön ja tutkintojen tunnustamislautakunnan käytännön, joissa ei mahdollisteta siirtotyöläisten ammatillisen kokemuksen huomioon ottamista.
            
         
               2)
            
            
               Ranskan tasavalta velvoitetaan korvaamaan oikeudenkäyntikulut.
            
         
      (1)  EYVL C 323, 21.12.2002.